jkorsvik/nowiki_second_scrape_merged huggingface dataset:
Troye Sivan

Troye Sivan Mellet (født 5. juni 1995 i Johannesburg, Sør-Afrika), kjent som bare Troye Sivan, er en australsk artist, låtskriver, skuespiller og YouTube-personlighet. 
I 2009 spilte han i X-Men Origins: Wolverine og har også spilt hovedrollen i Spud-trilogien.
Sivan pleide jevnlig å legge ut innhold på YouTube-kanalen sin, som per oktober 2017 har nesten 4,5 millioner abonnenter, og over 250 millioner visninger totalt.
Den 26. juni 2014 la Sivan ut en video på YouTube der han fortalte at han hadde fått platekontrakt med Universal Music. To måneder senere, 15. august 2014, gav ut sin første EP, TRXYE. Ett år senere, 4. september 2015, gav han ut sin andre EP, under navnet Wild. 2015 ble året Sivan gav ut sitt første album, under navnet Blue neighbourhood. Det kom ut 4. desember, og inneholdt sanger som Youth, Fools og Blue.
YouTube-videoen "The 'Boyfriend' Tag", som Troye spilte inn med Tyler Oakley, en annen YouTuber, førte til at han ble tildelt Teen Choice Award i "Choice Web Collaboration"-kategorien. I oktober 2014 ble han nevnt som "en av de 25 mest innflytelsesrike tenåringene i 2014" av magasinet Time.
Sivans musikk er i sjangeren electronica dance-pop. Han har også jobbet med artisten Zedd på sangen "Papercut", som er med på albumet True Colours, hvor andre artister som blant annet Selena Gomez også er med på.
I april gikk han i Paris Fashion week for Yves Saint-Laurent.
Sivan har høsten 2017 annonsert gjennom sosiale medier at han jobber med et nytt album.


== Privatliv ==
Troye Sivan ble født i Johannesburg, Sør-Afrika, og er sønn av Laurelle og Shaun Mellet. Familien flyttet til Australia da Troye var to år gammel, grunnet økende kriminalitetsrate i Sør-Afrika. For øyeblikket bor Sivan i Perth i det vestlige Australia med foreldrene og de tre søsknene Steele, Tyde og Sage.
Familien er jøder, ettersom at far Shaun er født jøde og hans mor, Laurelle, har konvertert. 
Den 7. august 2013 publiserte Sivan en video på YouTube-kanalen sin under tittelen "Coming out", der han fortalte åpent om at han er homofil. Han kom ut til familien tre år i forveien.
Sivan har en mild form av Marfans syndrom.


== Referanser ==


== Eksterne lenker ==
(en) Offisielt nettsted 
(en) Troye Sivan – kategori av bilder, video eller lyd på Commons 
Sivan på youtube
(en) Troye Sivan på Internet Movie Database 
(sv) Troye Sivan i Svensk Filmdatabas 
(da) Troye Sivan på Filmdatabasen 
(fr) Troye Sivan på Allociné 
(en) Troye Sivan på AllMovie 
(en) Troye Sivan hos The Movie Database 
(en) Troye Sivan på Apple Music 
(en) Troye Sivan på Discogs 
(en) Troye Sivan på Discogs 
(en) Troye Sivan på MusicBrainz 
(en) Troye Sivan på SoundCloud 
(en) Troye Sivan på Spotify 
(en) Troye Sivan på Songkick 
(en) Troye Sivan på Last.fm 
(en) Troye Sivan på Last.fm 
(en) Troye Sivan på Genius — sangtekster
TRXYE

TRXYE er den tredje EP (men første med et plateselskap) av den australske artisten Troye Sivan. Den ble gitt ut 15. august 2014 av Universal Music Australia gjennom EMI Music Australia  før har han også gitt ut singlene  "The Fault In Our Stars" og "Happy Little Pill".


== Bakgrunn ==
Den 5. juni 2013 signerte Sivan en platekontrakt med EMI Australia, men det ble holdt hemmelig i et drøyt år, til 26. juni 2014. Han annonserte mens han var på VidCon at han skulle gi ut en EP med fem sanger den 15. august 2014. Han la også ut en video på sin channel på youtube hvor han snakker om detaljene og viser coveret til EP-en.


== Singler ==
"The Fault in Our Stars" ble gitt ut 5. mai 2013 for å promotere EP-en etter suksessen etter at han uploadet sangen til Tumblr En ny versjon av sangen ble gitt ut som singel 13. juni 2014. Denne versjonen var også på EP-en."Happy Little Pill" ble gitt ut 25. juli 2014 som den første offisielle singelen fra EP-en. Den kom på topplistene i 13 land, inkludert United States hvor den kom som nummer 92 på Billboard Hot 100.


== Kommersiell ==
TRXYE debuterte som nummer fem i USA, og solgte 30.000 eksemplarer etter bare tre dager med salg. I Australia var "Happy Little Pill" på 10.-plass 24. august 2014.


== Track listing ==


== Utgivelsehistorie ==


== Referanser ==
Kakamega

Kakamega (også Sheywe) er en by vest i Kenya beliggende omtrent 30 km nord for ekvator. Den er hovedstad i Kakamega fylke, det nest mest folkerike fylket i landet. Byen hadde en befolkning på 69 502 ved folketellingen 2009.Kakamega ligger 52 km nord for havnebyen Kisumu ved Victoriasjøen. Gjennomsnittlig høyde over havet i Kakamega er 1535 meter. Kakamega fylke er delt i ni valgkretser: Butere, Mumias, Matungu, Khwisero, Shinyalu, Lurambi, Ikolomani, Lugari og Malava.
Majoriteten av innbyggerne er av Luhyafolket, som livnærer seg med jordbruk og fiske. Kakamega er hovedkvarter for Kenyas største sukkerprodusent, Mumias Sugar, i landsbyen Mumias.


== Utdanning ==
I Kakamega ligger universitetet Masinde Muliro University of Science and Technology, som tilbyr utdanning i ingeniørvitenskap, informasjonsteknologi, lærerfag, katastrofehåndtering, journalistikk og massekommunikasjon, vitenskap, sykepleie, kriminologi og andre fag.


== Referanser ==
Kenyas herrelandslag i rugby union

Kenyas herrelandslag i rugby union representerer Kenya i internasjonal rugby union.
Kenyas første landskamp ble spilt i 1954 i Arusha, og endte med seier mot Tanganyika.


== Internasjonale resultater ==


== Eksterne lenker ==
(en) Offisielt nettsted 
(en) Kenya national rugby union team – kategori av bilder, video eller lyd på Commons
Ann-Kristin Høgseth

Ann-Kristin Hoksrud Høgseth (født 3. mai 1967 på Heistad i Porsgrunn) er en norsk pedagog, skoleleder og tidligere  orienteringsløper fra Oslo. Hun er norsk mester fra NM på kortdistanse i 1994. Fra desember 2014 ble hun fungerende rektor for Hersleb videregående skole i Oslo. Som aktiv o-løper representerte hun NTHI, Porsgrunn OL og Nydalens SK.
I 1994 hadde Høgseth sin beste sesong med NM-gull på kostdistansen og sølv på NM langdistanse. I 1993 vant hun sølv på kortdistansen. Hun har også vært aktiv i norgescupen i orientering og har vunnet denne to ganger, i 1999 og 2000. Hun har også 4 tredjeplasser fra 1994, 1996, 1998 og 2002.Høgseth er utdannet ved NTH og Handelshøyskolen BI. Hun har vært ansatt som skoleleder ved Sofienberg videregående skole, og fungerte der som rektor der fra 2010 til 2011. Fra desember 2014 ble hun fungerende rektor ved Hersleb videregående skole. Høgseth er bosatt i Oslo, gift og mor til to. Hun er eldre søster til politikeren Bård Hoksrud. 


== Medaljer i norske mesterskap ==


== Referanser ==
Frankrike under Kortbane-VM i svømming 2012

Frankrike deltok under Kortbane-VM i svømming 2012 i Istanbul, Tyrkia fra 12. - 16. desember 2012.


== Medaljevinnere ==


== Referanser ==
Kiambu

Kiambu er en by i Kiambu fylke i Kenya. Den ligger 1720 meter over havet, 17 km nord for Nairobi og har en befolkning på 13 814. Kiambu er fylkets hovedstad, og fylket grenser i sør til Nairobi. Andre nærliggende byer er i øst Ruiru, nordøst Gatundu, nordvest Limuru og i sørvest Kabete. 
Byen er omgitt av jordbruksland drevet av Kikuyufolket. Kiambu vokser raskt på grunn av nærheten til hovedstaden, og noe jordbruk må vike for boliger. I tillegg til det sentrale Kiambu, er blant annet Ndumberi, Riabai, Kihingo, Ngegu, Kanunga og Kangoya tilhørende landsbyer.
Kiambu Club som åpnet 1916, er en av de eldste 9-hulls golfbanene i Kenya. Klubben har også tennisbaner og svømmebasseng.


== Referanser ==
Linda Marguet

Linea Marguet (født 11. september 1983 i Pontarlier) er en fransk mellomdistanseløper. Hun spesialiserer seg på 800 meter, og har sølv fra EM i friidrett innendørs 2011 som fremste internasjonale meritt.


== Resultater ==
Marguet deltok ved Middelhavslekene 2009, der hun kom på 4.-plass på 800 meter, med tiden 2:01,73, som var ny personlig rekord. Senere samme år deltok hun ved Jeux de la Francophonie i Beirut, der hun fikk bronse på 800 meter, bak de marokkanske utøverne Seltana Ait Hammou og Halima Hachlaf. Hun var også med på det franske laget som kom på 4.-plass på 4x400 meter stafett. Hun kom på 3.-plass på 800 meter ved det franske mesterskapet i 2009, og på 2.-plass i 2010. 
Ved EM i friidrett innendørs 2011 løp hun inn til 4.-plass med tiden 2:01,61, men de to russiske medaljevinnerne Jewgenija Sinurowa og Julija Rusanowa ble i 2012 tatt for doping, og fratatt medaljene, slik at Jennifer Meadows ble tildelt gullmedaljen, og Linda Marguet sølvmedaljen.Ved det franske mesterskapet i 2012 vant hun 800 meter, med tiden 2:03,79.


== Referanser ==


== Eksterne lenker ==
(en) Linda Marguet – World Athletics 
(fr) Linda Marguet – Fédération française d athlétisme 
(fr) Profil hos FFA - Det franske friidrettsforbundet
(en) Profil hos All-Athletics Arkivert 4. mars 2016 hos Wayback Machine.
Bungoma

Bungoma er en by i Bungoma fylke vest i Kenya, nær grensen til Uganda. Bungoma by ble etablert som et handelssentrum tidlig i det 20. århundre. Byen er hovedstad i fylket med samme navn. Kommunen hadde en bybefolkning på 44 196 og totalt 60 650 innbyggere ved folketellingen i 1999. Bungoma ligger 1385 meter over havet.
Navnet Bungoma stammer fra ordet engoma, som betyr trommer på språket Bukusu. Byen var opprinnelig møteplass for de eldste i Bukusu, og lyden av trommer lød når disse skulle samles. Dette ledet fram til navnet.Jernbanestasjonen i byen er stoppested for Ugandabanen.


== Referanser ==
Baaba Maal

Baaba Maal (1953–) er en senegalesisk musiker med over 15 musikkutgivelser. 


== Liv og virke ==
Det var meningen at Baaba Maal skulle bli fisker som sin far, men under  innflytelse av familiens gawlo, den blinde gitaristen Mansour Seck, konsentrerte Baaba seg om å lære av lokale musikere, særlig av moren som var en god amatørsanger. Han studerte musikk ved universitetet i Dakar fra 1974, og et stipend gjorde det senere mulig å studere ved Beaux-Arts i Paris.
Da moren døde i 1984, vendte Baaba Maal tilbake til Senegal for godt. I 1985 grunnla han det ni mann sterke bandet Daande Lenol («Folkets røst»). Blant medlemmene var Mansour Seck og Mbassou Niang. Baaba Maal forsøkte å utvikle en musikk som lå nær sine musikalske røtter, blant annet ved å ta i bruk de tradisjonelle instrumentene kora og tama, men også med moderne elementer, som elektriske gitarer. I 2001 samarbeidet han med  Hans Zimmer om å skrive musikken til filmen Black Hawk Down og sang på fire av sporene.Baaba Maal tilhører tukulor-folket (også kalt haalpulaar) og synger hovedsakelig på morsmålet pulaar, et språk i fulfulde-gruppa – iblant på andre afrikanske språk, fransk og engelsk.


== Diskografi ==
Wango, 1988
Djam Leelii, 1989
Taara, 1990
Baayo, 1991
Lam Toro, 1993
Firin' in Fouta, 1994
Nomad Soul, 1998
Missing You, 2001
Television, 2009


== Referanser ==


== Eksterne lenker ==
(en) Baaba Maal – kategori av bilder, video eller lyd på Commons 
(en) Baaba Maal på Internet Movie Database 
(en) Baaba Maal hos The Movie Database 
(en) Baaba Maal på Apple Music 
(en) Baaba Maal på Discogs 
(en) Baaba Maal på MusicBrainz 
(en) Baaba Maal på SoundCloud 
(en) Baaba Maal på Spotify 
(en) Baaba Maal på Songkick 
(en) Baaba Maal på Last.fm 
(en) Baaba Maal på Genius — sangtekster 
(en) Baaba Maal på AllMusic 
(en) Baaba Maal: The International Ikon Of Senegal Music Cares About His Small Home Town, african-music-safari.com
Kilifi

Kilifi er en ferieby ved kysten av Kenya, 56 kilometer nordøst for Mombasa. Byen ligger ved Kilifi Creek som utgjør utløpet av elven Goshi. Kilifi er hovedstad i fylket med samme navn og hadde 122 899 innbyggere ved folketellingen i 2009.
Byen er kjent for sin sandstrand og for ruinene etter Mnarani, med moskéer og graver fra 14. til 17. århundre. Kilifi ligger på begge sider av elvemunningen og bindes sammen av Kilifibroen. På sørsiden ligger Mnarani-ruinene og stranden Shauri Moyo. På nordsiden ligger hoveddelen av byens sentrum og stranden Bofa Beach. 


== Eksterne lenker ==
Informasjon om Mtwapa City Kilifi District
Offisiell side for Kilifi fylke
Telemarksvingen (Oslo)

Telemarksvingen (19-21, 2-22) er en gate i Oslo. Den ligger på Kampen i bydel Gamle Oslo, er ca 170 meter lang, og går fra Normannsgata til Skedsmogata. Bebyggelsen består av murgårder oppført av Kampens Byggeselskap på 1930-tallet. 
Langs gata ligger Normannsparken eller «Lilleparken» på folkemunne fra sportshallen ble revet og frem til parken ble skiltet med det «nye navnet», hvor Christiana Staalværk lå fra 1916. Stålverket ble nedlagt i 1920, og hallen ble bygd om til idrettshall (Kampen Sportshall) med plass til 3 500 tilskuere. Hallen ble revet i 1939.
Rett sør for Telemarksvingen lå tidligere Kampens friluftsbad, nedlagt i 1946.


== Referanser ==


== Litteratur ==
Knut Are Tvedt, red. (2010). «Telemarksvingen». Oslo byleksikon (5. utg.). Oslo: Kunnskapsforlaget. s. 563. ISBN 978-82-573-1760-7. 


== Eksterne lenker ==
Industrimusem.no om stålverket
Empty Socks

Empty Socks er en tegnefilm fra 1927 laget av Walt Disney og Ub Iwerks som var en tapt film frem til den ble gjenoppdaget i 2014.
Filmens hovedperson er Kaninen Oswald, en forløper til Mikke Mus, som kler seg ut som julenisse og feirer jul sammen med en gruppe foreldreløse barn. Samme handling ble senere gjenbrukt av Disney i Mickey's Orphans med Mikke Mus i hovedrollen.
Filmen var antatt å være tapt da det eneste bevarte eksemplaret var en 25 sekunder lang sekvens ved Museum of Modern Art. Den 17. desember 2014 ble en digitalisert versjon av den gjennfunnede nitratfilmen vist ved Nasjonalbiblioteket, sammen med Tall Timber, en annen kortfilm med Kaninen Oswald.


== Referanser ==


== Eksterne lenker ==
(en) Empty Socks på Internet Movie Database 
(en) Empty Socks hos Big Cartoon DataBase
Empty Socks på SilentEra.com
Stanley Mathenge

Stanley Mathenge wa Mirugi (født 1919 i Mahiga, Nyeri-distriktet) var en av Mau Mau-lederne.
Før mau Mau-opprøret hadde han deltatt i kampene i Burma. Senere ble han leder av Førti-gruppen, en organisasjon som støttet Kenya African Union (KAU) som arbeidet for kenyansk uavhengighet. Han grunnla også Kenya Riigi, en gruppe ikke lesekyndige frihetskjempere. Mathenge trodde på den tradisjonelle kikuyu-religionen. I mai 1953 ble han leder av en nyetablert Mau Mau militær enhet: Nyeri District Council and Army. Han rivalisering med feltmarskalk Dedan Kimathi skadet imidlertid Mau Mau-bevegelsen.Han forsvant i 1955, og det skal senere ha blitt rapportert at han bodde i Etiopia.30. mai 2003 ble en mann, som ble antatt å være Stanley Mathenge, og som bodde i Etiopia, invitert til Kenya av president Mwai Kibaki og gitt en heltemottakelse av staten. Det ble senere avklart at mannen var Ato Lemma Ayanu, og han selv nektet for å være Mathenge. Genealogisk DNA-test som ble publisert fire år senere viste at han ikke var Mathenge.


== Referanser ==
Førti-gruppen

Førti-gruppen (engelsk: Forty Group) var en gruppe eller organisasjon i Kenya på midten av 1900-tallet som besto hovedsakelig av medlemmer av Kenya African Union som sluttet seg til bruk av vold for å bli hørt. Navnet er en oversettelse av kikuyu-uttrykket Anake a 40 («de førti unge menn»). Organisasjonen ble også kalt Kiama kia 40 («de 40s politiske parti»). Tallet 40 er en henvisning til året 1940, året da de fleste av medlemmene ble innkalt til militærtjeneste i de britiske styrkene.
Organisasjonen bestod hovedsakelig av menn som kom rett var militær tjeneste under andre verdenskrig. Den ble grunnlagt av Mwangi Macharia og utviklet seg etter hvert til Mau Mau-opprøret på 1950-tallet.
Stanley Mathenge var en av lederne i Førti-gruppen.


== Referanser ==


== Eksterne lenker ==
Omtale
Kericho

Kericho er en by i Kericho fylke vest i Kenya. Den ligger i høylandet vest for Riftdalen. Distriktet rundt byen er kjent for sin Kenyanske te. Området får rikelig med vann fra den nærliggende Mauskogen, og egner seg godt for teproduksjon. Kericho er senter for Kenyas teindustri. Store teprodusenter har base i byen, inkludert Unilever Kenya og James Finlay and Williamson. Mye av teen eksporteres, og Storbritannia er det største markedet. Byen hadde 150 000 innbyggere (over 500 000 medregnet områdene rundt) ved folketellingen i 1999.
Webuye

Webuye (tidligere Broderick Falls) er en industriby i Bungoma fylke vest i Kenya. Den ligger 70 km vest for Eldoret langs hovedveien til Uganda. 
I byen ligger Pan African Paper Mills, regionens største papirfabrikk. Det er også kjemiske fabrikker og sukkerprodusenter i byen. Området er tett befolket og dyrkes hovedsakelig som selvbergingsjordbruk. Området rundt byen er hjemsted for Bukusu- og Tachonifolket. Ifølge folketellingen i 1999 hadde byen 19 600 innbyggere, mens kommunen totalt hadde 22 507. Lugulu, Milo, Maraka og Misikhu er landsbyer nær Webuye. Ved byen finnes fossen Broderick Falls i elven Nzoia. Webuye stasjon er stoppested på Ugandabanen.
Doro AB

Doro er et svensk børsnotert selskap som fokuserer på utvikling, markedsføring og salg av teleprodukter og programvare tilpasset eldre brukere. Selskapets hovedkontor ligger i Lund i Sverige.  
Doro AB ble grunnlagt i 1974, og er nå verdensledende innen mobiltelefoner for eldre. Doros produkter selges i over 30 land til en samlet omsetning på SEK 1 142,5 mrd i 2013. Doros administerende direktør er Jérôme Arnaud. Selskapet er notert på OMX Nordic Exchange Stockholm, Nordic list, Small companies. 


== Historie ==
Frem til 2008 solgte og markedsførte Doro først og fremst kontor- og hjemmetelefoner. Deretter byttet selskapet fokus til å designe, utvikle, markedsføre og selge telekomprodukter spesielt tilpasset seniorer. Doros produkter finnes i Europa, Nord-Amerika, Asia og Oseania. 


== Organisasjonen ==
Hovedkontoret ligger i Lund i Sverige, men selskapet har også kontorer i Frankrike, England, Norge, Tyskland, USA og Hong Kong. Doro ervervet i 2011 to franske selskaper, Prylos SAS som fokuserte på operativsystemet Android og Birdy Technology SAS med hovedvekt på Telecare-løsninger.


== Eksterne lenker ==
Offisielt nettsted 
(en) Doro AB – kategori av bilder, video eller lyd på Commons
Kenyas herrelandslag i basketball

Kenyas herrelandslag i basketball er landslaget i basketball som representerte Kenya i internasjonale konkurranser. Landslaget opereres av det kenyanske basketballforbundet og ble medlem av FIBA i 1965. I 1993 var Kenya vertskap for Afrikamesterskapet i basketball, hvor landslaget nådde semifinalen for første gang.
Basketball i Kenya ble startet av Marianistbrødrene ved Mang'u High School på 1960-tallet etter at Broder Frank Russell tok over som rektor. Han hadde tidligere erfaring fra USA som basketballtrener ved flere skoler.


== Meritter ==
OL:
Aldri kvalifisert
VM:
Aldri kvalifisert
Afrikamesterskapet:
1985 i Abidjan: 12.-plass
1989 i Luanda: 11.-plass
1993 i Nairobi: 4.-plass


== Eksterne lenker ==
Kenya hos Africabasket.com
Kenya hos FIBA.com
Murang’a

Murang'a er en by i Murang'a fylke i Kenya. Byen ble tidligere kalt Fort Hall. Den er administrativt senter i Murang'a fylke, og majoriteten av befolkningen er kikuyuer. Ved folketellingen i 1999 hadde byen 11 021 innbyggere.
Byen ligger mellom Nyeri og Thika, 85 km nord for Nairobi. Byen Maragua ligger 10 kilometer sørover og byen Sagana 15 kilometer mot nordøst. Murang'a ligger 1255 meter over havet.


== Eksterne lenker ==
(en) Murang'a – kategori av bilder, video eller lyd på Commons
Fort Hall

Fort Hall kan sikte til:

Handelsposten Fort Hall på Oregon Trail i Nord-Amerika,
Fort Hall i Kenya - nå Murang'a.
Kakamega fylke

Kakamega fylke er ett av 47 fylker (counties) i Kenya. Det er landets nest mest befolkede. Kakamega har fylkesnummer 37 og har Kakamega by som hovedstad.
Kiambu fylke

Kiambu fylke er ett av 47 fylker (counties) i Kenya. Det er landets tredje mest befolkede og ligger i den tidligere provinsen Central. Kiambu har fylkesnummer 22 og har Kiambu by som hovedstad.
Nairobi fylke

Nairobi fylke er ett av 47 fylker (counties) i Kenya. Det er landets mest befolkede, og omfatte hovedstaden Nairobi. Fylkesnummeret er 47.
Storelva (Lierne)

Storelva er ei elv i Lierne kommune i Trøndelag. Den er en del av Sanddøla-vassdraget, og er 2,69 km lang. Den har et nedbørfelt på 406,44 km² og middelvannføringen ved munningen er 14,27 m³/s.


== Elvas løp ==
Elva har utspring fra nordbredden av Laksjøen (398 moh.), rundt tre kilometer vest for kommunesenteret Sandvika. Øvre del av elva består av strykpartier med kulper mellom, mens fallet er jevnere og roligere i den nedre delen. Tett vegetasjon, for det meste løvskog, står langs elva på begge sider. Elva munner ut lengst øst i Brattlandsvatnet (359 moh.).


== Referanser ==
Bogna

Bogna kan vise til:

Bogna – en annen skrivemåte for elva Bongna i Trøndelag
Bogna (navn) – et kvinnenavn av slavisk opprinnelse
Steffen Moltu

Steffen Moltu (født 14. august 1986) er en norsk fotballspiller som spiller midtstopper for LGFK, han har tidligere spilt for Skarbøvik IF og Hødd.Etter flere år i Skarbøvik Idrettsforening signerte Moltu, kontrakt med 1.-divisjonslaget Idrettslaget Hødd før 2011-sesongen. Moltu var en viktig del av Hødd-laget som i 2012 ble cupmestere i fotball. Etter seieren mot Tromsø på straffer.


== Referanser ==


== Eksterne lenker ==
(en) Steffen Moltu – Transfermarkt
Franco Fughero Bartolomei

Franco Fughero Bartolomei (født 1929 i Roma, død 2005 i Oslo) var en italiensk/norsk billedkunstner, bosatt i Arendal. Han arbeidet i hovedsak med oljemaleri og grafikk. Innen grafikken arbeidet han mest med tresnitt og akvatint.  
Bartolomei kom til Norge som student i 1955, for å fordype seg i Edvard Munchs grafikk. I denne perioden malte han ofte landskapsbilder influert av Munchs ekspresjonisme med innslag av kubisme. Etter hvert utviklet han et eget geometrisk uttrykk, med gyldne fargetoner og ujevn overflatestruktur. Bartolomei hadde et toårig opphold i Vadsø, og ifølge Norsk kunstnerleksikon I-IV (1982-86) er bildene hans inspirert av naturopplevelser fra denne perioden. Fra 1964 blir formspråket mer flytende og fargene renere.

Fra 1964 forlater han de konstruktivistiske figurasjoner. Formene blir mer flytende, og den brune koloritten erstattes av klangdype fargetoner. I Bartolomeis’ større arbeider fra de siste år faller og svever leddete, robotliknende skikkelser i det kosmiske rom, og titler som «Morgendagens Hiroshima» viser kunstnerens sosiale engasjement.

Bartolomei er innkjøpt av Norsk kulturråd i 1975 og 1985, og ble i begge disse år også innkjøpt av Riksgalleriet. Han er to ganger innkjøpt av Aust-Agder fylkes kunstsamling (1987 og 1992). Han har en rekke separat- og gruppe/kollektivutstillinger bak seg, blant annet separatutstilling på Bomuldsfabriken Kunsthall i Arendal (1997), Galleri Norske Grafikere Oslo (1982 og 1997) og Galleri Bi-Z Kristiansand (1988). Bartolomei har deltatt ni ganger på Sørlandsutstillingen. Han har vært styremedlem både ved Sørlandsutstillingen og ved NBK-Agder. I 1976-96 mottok han Statens garanti-inntekt.   
Han var lærer ved Arendal kommunale kunstskole for barn og ungdom fra 1988 og utover. Franco Fughero Bartolomei hadde medlemskap i Norske billedkunstnere Agder (NBK-Agder), Landsforeningen Norske Malere (LNM) og Norske Grafikere (NG).


== Referanser ==
Litlelva (Lierne)

Litlelva (også skrevet Litleelva) er ei kort elv i Lierne kommune i Trøndelag. Den er en del av Sanddøla-vassdraget og renner over Brattlandseidet, mellom Brattlandsvatnet og Mellomvatnet. Over en lengde på rundt 450 meter faller elva rundt 7 meter, fra 359 til 352 moh.


== Referanser ==
Nakuru fylke

Nakuru fylke er ett av 47 fylker (counties) i Kenya. Det er med 1,6 millioner innbyggere blant landets fire mest befolkede. Nakuru har fylkesnummer 32 og har Nakuru by som hovedstad.


== Eksterne lenker ==
Offisielt nettsted 
(en) Nakuru County – kategori av bilder, video eller lyd på Commons
Eideselva (Laksjøen i Lierne)

Eideselva er ei kort elv i Lierne kommune i Trøndelag. Den er en del av Sanddøla-vassdraget og renner over eidet mellom Sandsjøen og Laksjøen. Over en lengde på rundt 590 meter faller elva rundt 12 meter, fra 410 til 398 moh. Eideselva har navn etter grenda Eidet, som ligger på nordsida av elva.


== Referanser ==